Tos pačios lyties asmenų sąjunga

Tos pačios lyties asmenų sąjunga – teisinis tos pačios lyties porų santykių reguliavimas, įvairiose šalyse įtvirtintas registruotos/neregistruotos partnerystės forma arba santuoka, suteikianti tos pačios lyties poroms tokias pačias teises kaip ir heteroseksualių porų sudarytose sąjungose.

 Pagrindimas 

Tos pačios lyties asmenų sąjungos reikalingumas grindžiamas universalia žmogaus teisių samprata, teisinės ir socialinės lygybės siekiu. Priešininkų argumentai dažnai grindžiami socialinėmis tokių sąjungų pasekmėmis, tradicijomis, politiniais ar religiniais įsitikinimais. Didžiosios religinės bendruomenės – daugelis krikščionybės atšakų, islamas ir judaizmas – jokių tos pačios lyties sąjungų nepripažįsta ir nelaimina. Romos katalikų bažnyčios vadovas popiežius Pranciškus paskelbė doktrinos pokyčius ir atvėrė galimybę laiminti tos pačios lyties poras, nors tai nereiškia oficialaus tokių sąjungų pripažinimo.https://www.vaticannews.va/en/vatican-city/news/2023-12/fiducia-supplicans-doctrine-faith-blessing-irregular-couples.html

 Santuoka 

2001 m. balandžio 1 d. Nyderlandai tapo pirma šiuolaikine valstybe pasaulyje, įteisinusi tos pačios lyties santuokas. Iki 2024 m. jas įteisino dar 35 valstybės:

 Nyderlandai 2001 m.
 Belgija 2003 m.
 Ispanija 2005 m.
 Kanada 2005 m.
 Pietų Afrika 2006 m.
 Norvegija 2009 m.
 Švedija 2009 m.
 Portugalija 2010 m.
 Islandija 2010 m.
 Argentina 2010 m.http://www.lanacion.com.ar/nota.asp?nota_id=1284883 
 Danija 2012 m.
 Brazilija 2013 m.
 Urugvajus 2013 m.
 Naujoji Zelandija 2013 m.
 Prancūzija 2013 m.
 Jungtinė Karalystė (išskyrus Šiaurės Airiją) 2014 m.
 Liuksemburgas 2015 m.
 JAV 2015 m.
 Airija 2015 m.http://www.justice.ie/en/JELR/Pages/PR15000152
 Meksika 2015 m.
 Kolumbija 2016 m.
 Vokietija 2017 m.
 Suomija 2017 m.
 Malta 2017 m.
 Australija 2017 m.
 Austrija 2019 m.
 Taivanas 2019 m.Taiwan legalizes same-sex marriage in historic first for Asia, CNN, May 17, 2019
 Ekvadoras 2019 m.
 Šiaurės Airija (Jungtinė Karalystė) 2020 m.
 Kosta Rika 2020 m.
 Čilė 2022 m.
 Šveicarija 2022 m.
 Slovėnija 2022 m.
 Kuba 2022 m.
 Meksika 2022 m.
 Andora 2023 m.
 Estija 2024 m.
 Graikija 2024 m.

Valstybės, kuriose sprendimas įteisinti tos pačios lyties asmenų santuokas jau yra priimtas, tačiau dar nėra įsiteisėjęs:

 Nepalas 2024 m.
 Tailandas

 Liuksemburgas 2025 m.

Tos pačios lyties santuokas taip pat registruoja Meksikos sostinė Meksikas ir Kintana Roo valstija. Tos pačios lyties santuokų sudaryti neleidžia, bet kitose teritorijose sudarytas santuokas pripažįsta Izraelis.http://www.hrc.org/issues/marriage.asp 

 Tos pačios lyties porų teisė sudaryti santuoką ar partnerystę 
Europos Žmogaus Teisių Teismas iki 2010 m. buvo daugelyje bylų paskelbęs, kad tos pačios lyties asmenų poros pagal Konvenciją nepatenka į „šeimos“ sąvoką ir joms nėra taikoma „šeimos gyvenimo“ apsauga, priešingai nei „asmeninio gyvenimo“ apsauga.

Pirmoji byla, kurioje teismas susidūrė su klausimu, ar tos pačios lyties partneriai turi teisę tuoktis, buvo Schalk ir Kopf prieš Austriją (2010 m.)http://cmiskp.echr.coe.int/tkp197/view.asp?item=1&portal=hbkm&action=html&highlight=Schalk%20|%20Kopf%20|%20v.%20|%20Austria&sessionid=63365657&skin=hudoc-en. Teismas vienbalsiu nustatė, kad tokios santuokos draudimas nėra Konvencijos pažeidimas, tačiau pripažino, kad Konvencijos 12 straipsnis nebūtinai reiškia „vyro ir moters“ santuoką – tokių santuokų įteisinimas yra ne Europos Tarybos, o jos valstybių narių kompetencija (61 straipsnis).

Byloje P. B. ir J. S. prieš Austrijąhttp://cmiskp.echr.coe.int/tkp197/view.asp?item=1&portal=hbkm&action=html&highlight=P.B.%20|%20J.S.%20|%20v.%20|%20Austria&sessionid=63365104&skin=hudoc-en , 30 punktas Teismo nuomone, „… neracionalu laikytis nuomonės, kad, priešingai nei skirtingų lyčių poros, tos pačios lyties poros negali turėti „šeimos gyvenimo“ pagal 8 straipsnį. Todėl ieškovų santykiai – tos pačios lyties sugyventinių pora – patenka į „šeimos gyvenimo“ sąvoką lygiai taip pat, kaip patektų skirtingų lyčių pora toje pačioje situacijoje“.

2015 metais EŽTT byloje „Oliari ir kiti prieš Italiją” nusprendė, kad Italija, nesuteikdama tos pačios lyties poroms adekvačios teisinės apsaugos ir teisiškai jų nepripažindama, pažeidė Europos žmogaus teisių konvencijos 8 straipsnį, kuris garantuoja teisę į asmeninio ir šeimos gyvenimo gerbimą.ECHR judgement in case of Oliari and others v. Italy http://hudoc.echr.coe.int/eng#{„itemid“: [„001-156265“]}

 Civilinės sąjungos ir partnerystės 

1989 m. spalio 1 d. Danija tapo pirmąja valstybe pasaulyje, suteikusia panašias į santuokos teises tos pačios lyties poros. Institucija pavadinta „registruota partneryste“ (registreret partnerskab) ir suteikė panašias teises (su išimtimis) į tas, kurios prieinamos heteroseksualioms susituokusioms poroms. Danijoje ji buvo prieinama tik tos pačios lyties asmenims, kol 2012 m. neteko galios.

2024 m. dar daugiau nei 20 suverenių valstybių yra įsteigusios panašias civilines institucijas, prieinamas tos pačios lyties (kartais ir skirtingų lyčių) asmenims:

 Norvegija 1993 m. (neteko galios 2009 m.)
 Švedija 1995 m. (neteko galios 2009 m.)
 Islandija 1996 m. (neteko galios 2010 m.)
 Nyderlandai 1998 m.
 Prancūzija 1999 m.
 Belgija 2000 m.
 Vokietija 2001 m. (neteko galios 2017 m.)
 Suomija 2002 m. (neteko galios 2017 m.)
 Jungtinė Karalystė 2004 m.
 Naujoji Zelandija 2004 m.
 Liuksemburgas 2004 m.
 Šveicarija 2005 m. (neteko galios 2022 m.)
 Andora 2005 m. (neteko galios 2023 m.)
 Slovėnija 2006 m. (neteko galios 2022 m.)
 Čekija 2006 m.
 Urugvajus 2008 m.
 Vengrija 2009 m.
 Kolumbija 2009 m.
 Ekvadoras 2009 m.
 Austrija 2010 m.
 Airija 2010 m. (neteko galios 2015 m.)
 Brazilija 2011 m.
 Lichtenšteinas 2011 m.
 Kroatija 2014 m.
 Čilė 2015 m.
 Kipras 2015 m.
 Graikija 2016 m.
 Estija 2016 m.
 Italija 2016 m.
 San Marinas 2018 m.
 Monakas 2020 m.
 Juodkalnija 2021 m.
 Bolivija 2023 m.
 Latvija 2024 m.

Australijoje, Meksikoje tokias sąjungas galima sudaryti tik kai kuriuose administraciniuose vienetuose.

 Neregistruotos partnerystės 
Neregistruota partnerystė yra kita alternatyva tos pačios lyties poroms, paprastai automatiškai suteikianti ribotas teises valstybės atžvilgiu dviem kartu gyvenantiems asmenims. 2009 m. yra keletas šalių, kuriose įteisinta neregistruota tos pačios lyties asmenų partnerystė: Argentina, Australija, Austrija, Brazilija, Ispanija, Izraelis, Kolumbija, Kroatija, Lenkija, Naujoji Zelandija, Nyderlandai, Portugalija, Pietų Afrika.

 Tos pačios lyties neregistruotų partnerysčių pripažinimas 
Iki 2003 m. liepos mėn. Europos Žmogaus Teisių Teismas nebuvo pripažinęs, kad nevienodas teisės taikymas susituokusioms ar kartu gyvenančioms heteroseksualioms poroms ir tos pačios lyties partneriams pažeidžia Konvenciją. Teismas atmesdavo nuomonę, kad tos pačios lyties partneriai sudaro šeimą, ir leisdavo Europos Tarybos narėms taikyti mažiau palankias sąlygas tos pačios lyties poroms.

Byloje Simpson prieš Jungtinę Karalystę (1986 m.) Europos žmogaus teisių komisija neįžvelgė Konvencijos pažeidimo, o paraišką paskelbė nepriimtina. Bylos ieškovė buvo iškeldinta iš viešojo būsto po partnerės mirties. Komisija nusprendė, jog ieškovės teisė į asmeninį gyvenimą (Konvencijos 8 straipsnis) nebuvo pažeista, nes „jos partnerė mirusi, o pareiškėja gyvena viena“http://www.stonewall.org.uk/at_home/immigration_asylum_and_international/2681.asp .

Analogiškoje byloje Röösli prieš Vokietiją (1996 m.)http://cmiskp.echr.coe.int/tkp197/view.asp?item=3&portal=hbkm&action=html&highlight=R%F6%F6sli%20%7C%20v.%20%7C%20Germany&sessionid=63364679&skin=hudoc-en, kurio paraišką Teismas atmetė, nustatyta, jog homoseksualios poros negali pretenduoti į Konvencijos 8 straipsnio apsaugą, o įstatymas, pagal kurį ieškovui nesuteikta teisė išsinuomoti mirusio partnerio buto, skirtas tam, kad valstybė galėtų apsaugoti šeimą.

Europos žmogaus teisių komisija atmetė keturis tos pačios lyties porų skundus – X ir Y prieš Jungtinę Karalystę (1983 m.), W. J. ir D. P. prieš Jungtinę Karalystę (1986 m.), C. ir L.M. prieš Jungtinę Karalystę (1989 m.) bei Z. B. prieš Jungtinę Karalystę (1990 m.). Visose šiose bylose Britanijos homoseksualų partneriams užsieniečiams nebuvo leista pasilikti šalyje. Komisija nutarė, jog nesuteikiant teisės partneriams pasilikti šalyje Jungtinė Karalystė EŽTK Konvencijos nepažeidė.

Byloje Mata Estevez prieš Ispaniją (2001 m.)http://cmiskp.echr.coe.int/tkp197/view.asp?item=1&portal=hbkm&action=html&highlight=Mata%20|%20Estevez%20|%20v%20|%20Spain&sessionid=63365915&skin=hudoc-en Teismas be nagrinėjimo paskelbė Matos Estevezo – homoseksualaus ispano, kurio partneris, išgyvenęs kartu 10 metų, mirė automobilio avarijoje, – skundą dėl to, kad valstybė jam atsisakė suteikti našlio pensiją. Teismas sutiko, kad situacija būtų kitokia, jei partneris būtų buvęs priešingos lyties, tačiau paskelbė, kad Ispanijos valdžios įstaigų atsisakymas suteikti našlio pensiją ne tik nepažeidė teisės į asmeninį gyvenimą, bet ir nebuvo diskriminacinis.

Karner prieš Austriją (2003 m.)http://cmiskp.echr.coe.int/tkp197/view.asp?item=2&portal=hbkm&action=html&highlight=Karner%20|%20v.%20|%20Austria&sessionid=63365921&skin=hudoc-en buvo pirmoji su tos pačios lyties partneriais susijusi byla, kurią Teismas sutiko svarstyti. Ieškovas buvo Siegmundas Karneris – homoseksualus austras, gyvenęs su savo partneriu pastarojo vardu nuomojamame bute nuo 1989 m. ir dalijęsi su juo buto išlaidas. Partneris mirė 1994 m., paskyręs Karnerį turto paveldėtoju. Tačiau buto šeimininkas pradėjo nuomos sutarties su Karneriu nutraukimo procedūrą.

Apygardos ir Vienos regiono teismai Nuomos įstatymo sąvoką „gyvenimo partneris“ interpretavo taip, kad ji apėmė ilgai išgyvenusius kartu tos pačios lyties partnerius, bet Austrijos Aukščiausiasis Teismas nesutiko su šia interpretacija. Pirmą kartą istorijoje Europos Žmogaus Teisių Teismas pripažino, kad tai diskriminacija lytinės orientacijos pagrindu ir Konvencijos pažeidimas.

 Santuokų ir registruotų partnerysčių palyginimas 
Šalyje įteisinant tos pačios lyties asmenų santuokas, iš teisės aktų tėra panaikinamos nuostatos, draudžiančios tuoktis tos pačios lyties žmonėms ir pašalinamos nuorodos į sutuoktinių lytį, todėl homoseksuali santuoka teisiniu požiūriu niekuoIšskyrus Portugaliją, kur draudžiama įsivaikinti nesiskiria nuo heteroseksualios santuokos mokesčių, paveldėjimo, imigracijos, įsivaikinimo, baudžiamosios teisės, giminystės ir pan. atžvilgiu.

Homoseksualų santuokos ir registruotos partnerystės apima tas pačias gyvenimo sritis, tačiau skiriasi suteikiamų teisių kiekis ir pobūdis. Vieni LGBT teisių aktyvistai priima registruotų partnerysčių įteisinimą kaip galutinį laimėjimą, kitų nuomone, šis institutas „išlaiko homoseksualų, kaip antrarūšių piliečių, statusą“Heteronormos hegemonija. Kaunas, 2007 m. Autorius: Roman Kuhar, p. 189. Kai kurie homoseksualių sąjungų priešininkai nepritaria ir homoseksualų partnerystėms, nes, jų nuomone, tai yra ta pati santuoka, tik kitu pavadinimuhttp://www.msnbc.msn.com/id/6338458/ .

Registruotų partnerysčių steigimas įstatymų leidėjams leidžia atskirti heteroseksualių ir homoseksualių sąjungų institutus bei pastarajam pritaikyti daugiau apribojimų. Pvz., Čekijos vienalyčių partnerysčių institutas suteikia paveldėjimo, sprendimų priėmimo už sergantį partnerį, galimybės neliudyti prieš savo partnerį ir alimentų teises, bet nesuteikia įsivaikinimo, našlio pensijos, bendros nuosavybės ir kt. teisių. Prancūzijos civilinės partnerystės (PACS) faktiškai turi „sutarties“, kurią galima bet kada šalių susitarimu nutraukti, statusą. Atkreiptinas dėmesys į tai, kad susituokęs asmuo Prancūzijoje partnerystės sudaryti negali, tačiau jei tuokiasi partnerystę sudaręs asmuo, jo partnerystė netenka galios automatiškai. JK partnerystės nuo santuokų iš esmės skiriasi tik pavadinimuhttp://news.bbc.co.uk/2/hi/uk_news/politics/4497348.stm Couples who become partnered will have the right to exactly the same legal treatment across a range of matters as a married couple would expect.. Vokietijos registruotos partnerystės suteikia homoseksualams visas santuokos teises, išskyrus įsivaikinimo, mokesčių lengvatų ir kai kurias kitas teiseshttp://www.gesetze-im-internet.de/bundesrecht/lpartg/gesamt.pdf. 2008 m. Europos Sąjungos Teisingumo Teismo sprendimu tos pačios lyties partnerių nelygybė skiriant našlio pensijas yra diskriminacinė, jei partnerystės institutas šalyje panašus į santuokąhttp://eur-lex.europa.eu/LexUriServ/LexUriServ.do?uri=CELEX:62006J0267:LT:HTML, todėl šios srities diskriminacija Vokietijoje buvo panaikinta.

Tos pačios lyties asmenų santuokų institutai yra visiškai suderinami tarptautiniu mastu, t. y. bet kurioje šalyje, kurioje leidžiama tos pačios lyties asmenų sąjunga, susituokusios vienalytės poros santuoka yra visiškai pripažįstama bet kurioje kitoje šalyje, kuri šias santuokas yra įteisinusi ar pripažįsta. Registruotų partnerysčių kitos šalys dažnai nepripažįsta, net jei jų institutai yra panašūs.

 Europa 


Iš 27 Europos Sąjungos narių 24 teisiškai pripažįsta homoseksualias poras. Vadovaujantis Europos Sąjungos piliečių judėjimo teise, suteiktą ir poroms, yra buvę pasiūlymų dėl homoseksualių santuokų ir partnerysčių abipusio pripažinimo, 75-75 punktai. Pranešimą parėmė 274 Europarlamentarai (prieš 269, 14 susilaikė).. Panašus pasiūlymas pateiktas 2003 m., tačiau buvo atmestas 5 balsų persvara .

2010 m. gruodžio 1 d. ES teisingumo komisarė Viviane Reding patvirtino, kad visi laisvą asmenų judėjimą reglamentuojantys ES teisės aktai, taikomi santuoką sudariusiems Sąjungos piliečiams, lygiai taip pat galioja ir tos pačios lyties poroms. Ji taip pat pabrėžė, jog valstybės narės neprivalo priimti kokių nors papildomų nuostatų dėl homoseksualių porųhttp://www.europarl.europa.eu/sides/getAllAnswers.do?reference=P-2010-7422&language=EN.

Prancūzijos homoseksualios sąjungos vadinamos „civilinio solidarumo paktu“ („pacte civil de solidarité“) ir Prancūzijos teisėje laikomos „sutartimi pagrįsta dviejų suaugusių asmenų partneryste… sudaroma siekiant vesti bendrą gyvenimą“. Nors vėlesnis šio tipo sąjungų reglamentavimas ištaisė kai kurias spragas, šiuo metu PACS mokesčių atžvilgiu skiriasi nuo santuokos. Tik nuo 2009 m. vidurio Prancūzija ėmė pripažinti kitose šalyse sudarytas partnerystes. Joje nuo 2007 m. taip pat pripažįstamos užsienyje sudarytos homoseksualios santuokos .

 Lietuva 

Pagal Konstitucijos 38 straipsnį Lietuvoje santuoką galima sudaryti tik tarp ir vyro ir moters.

Esama svarstymų, kad Lietuvos civilinis kodeksas (CK 1.25 straipsnio 4 d.) leidžia Lietuvoje pripažinti užsienyje sudarytas homoseksualias Lietuvos piliečių santuokas su užsieniečiais"Manytina, kad užsienio šalyje Lietuvos piliečio teisėtai sudaryta santuoka su tos pačios lyties asmeniu, kuris santuokos sudarymo metu buvo tos valstybės pilietis arba toje valstybėje turėjo nuolatinę gyvenamąją vietą, Lietuvoje pripažįstama. " Šeimos politikos ir teisės iššūkiai Europoje, 46 psl.   http://www.delfi.lt/news/ringas/lit/ltrofimoviene-apie-vienalytes-santuokas-ir-ju-ignoravimo-pasekmes.d?id=39362417  Lithuanian private international law provisions refer to lex loci celebrationis as the law applicable to validity of marriages concluded abroad, thus in Lithuania same-sex marriages should in principle fall under the scope of Brussels-II bis Regulation.  Although there was no such case yet, considering the above mentioned provisions, such person would be recognised as a spouse.. Praktikoje vadovaujantis Teisingumo ministerijos patvirtintų civilinės metrikacijos taisykliųCivilinės metrikacijos taisyklės 81 punktu, tokios santuokos nėra įtraukiamos į civilinės metrikacijos įstaigų apskaitą.

2025 m. balandžio 25 d. Lietuvos Respublikos Konstitucinis teismas išnagrinėjęs vyriausybės prašymą konstatavo, kad LR Civiliniame kodekse įtvirtintas reguliavimas, pagal kurį civilinę partnerystę galima sudaryti tik tarp vyro ir moters, prieštarauja Konstitucijai, ir nurodė, kad kol Seimas nėra nustatęs partnerystės įregistravimo tvarkos, asmenys dėl partnerystės registravimo turės kreiptis į teismą.https://lrkt.lt/lt/apie-teisma/naujienos/1331/teisinis-reguliavimas-susijes-su-partnerystes-institutu-priestarauja-konstitucijai:755

 Šiaurės Amerika 
Homoseksualios santuokos Kanadoje įteisintos 2005 m., 1999 m. leista sudaryti civilines sąjungas. Kanadoje sutuoktiniams netaikomas pilietybės ar leidimo gyventi reikalavimas.

 Išnašos 

Kategorija:LGBT
Kategorija:Santuoka
Kategorija:Šeimos teisė